Megugrott a lakáshitelt felvevõk száma
Egyre többen vesznek lakást hitelre, elsõsorban befektetési céllal. Szakértõk szerint jövõre ismét csökkenhetnek az árak.
Ezekben a napokban sokszorosára nõtt a lakáshitelt felvevõk száma, értesült a Magyar Nemzet. A lapnál úgy tudják, hogy 2015-ben is felvehetõk lesznek az állami kamattámogatással bíró kölcsönök: meghosszabbítják az otthonteremtõ, állam által támogatott lakáshitelek folyósítását.

Érdeklõdésükre több budapesti hitelközvetítõ elmondta, az év végén sokszorosára nõtt a hitelt igénylõk száma, mert mindenki azzal számolt, hogy 2014-ben lejárnak a kedvezõ, állami kamattámogatással bíró kölcsönök.

Csökkenhetnek az árak

A napilapnak nyilatkozó ingatlanközvetítõk szerint várhatóan néhány hónap múlva ismét visszaesnek majd az árak. Úgy értesültek, hogy nem csak a hitelfelvevõk, hanem a készpénzes vevõk száma is nõtt. Az alapkamat-csökkenés miatt sokan befektetési céllal vásárolnak, amivel akár rövid távon is tudnak pénzt keresni.

„Gyorsan pörgõ ingatlanokról van szó. A vevõ megszerzi, és kis idõ múlva, amikor úgy látja, hogy mennek fel az árak, el is adja, sokszor csak néhány százezer forintot keres rajta, azt viszont akár 3-4 hónap alatt” – mondta a lapnak egy szakember.

A teljes cikket itt találja: MNO.
otthonteremtés lakáshitel lakáspiac